Hotuba kuimarisha usalama

HOTUBA YA WAZIRI WA USALAMA NCHINI KUHUSU MBINU ZA KUIMARISHA USALAMA
Wananchi wa eneo la Chapakazi hamjambo? Mimi ni waziri wa usalama nchini, leo nimeona niwatembelee kuwahimiza umuhimu wa usalama. Kwanza kabisa namshukuru Maulana kwa kutuwezesha kufika leo hii na pia kutuwezesha kukutana. Mimi naitwa Njoro Hodari. 
Wiki chache zilizopita nimekuwa nikisikia na kuona kwenye televisheni eneo hili likihusika katika migogoro. Migogoro hiyo niliona ikisababisha vifo, majeraha, kupoteza mali mbalimbali, kupoteza ardhi kutokana na vita vilivyokuwa vikiendelea. Sina budi kuwaambia kuwa taifa halijengeki kwa vita kwani mhenga hakukosea aliposema mpiga ngumi ukuta huumizi mkonowe aidha mchimba kisima huingia mwenyewe.
Mimi kivyangu naona ili kumaliza vita eneo hili, serikali inafaa kugawia wananchi wa eneo hilo mashamba na kuwapa hatimiliki ya ardhi zao ili kupunguza mvutano wa wananchi kutokana na ardhi.
Mbinu ya pili ya kuimarisha usalama eneo hili, serikali ihakikishe ugawaji sawa wa rasilimali kwa wananchi ili kupunguza chuki baina ya watu walio na rasilimali nyingi na wale walio nayo chache.
Bila shaka serikali itenge siku ya wanachapakazi ili kuwaeleza umuhimu wa mshikamano na umoja baina ya matabaka ya juu na ya chini pia baina ya jamii zinazoishi mahali hapa kwani umoja ni nguvu utengano ni udhaifu, aidha kidole kimoja hakivunji chawa.
Ya nne serikali ihimize wanasiasa watumie lugha ya kuunganisha wananchi wa Chapakazi badala ya kuwatawanyisha wananchi na kusababisha chuki baina yao kwani akili ni nywele kila mtu anazake. 
Pia naona kinachosababisha utengano hapa ni utofauti uliopo baina ya dini ya waislamu na wakristo. Hawa wanadini hawaheshimu mila za kila dini bila shaka kusababisha chuki baina yao. Serikali inafaa kuwahimiza wananchi hawa umuhimu wa kutangamana.
Hadi nyingi wananchi wa Chapakazi mjikaze katika kuimarisha usalama baina yenu. Kwa sababu mkiwa na usalama eneo hili mtaendelea kiuchumi si kuimarika kwa biashara, ukulima na bila shaka uhusiano wenu utaimarika. Asante kwa kuwa wasikivu na wavumilivu. Mungu awalinde, kwaherini.